

Παρασκευή, 05/09/2025

**Υποβολή αιτήσεων στο 1ο Σ.Α.Ε.Κ. Ηρακλείου – Τμήμα Αρκαλοχωρίου με την ειδικότητα "Στέλεχος Υπηρεσιών Αερομεταφοράς”**

Ο Δήμος Μινώα Πεδιάδας ενημερώνει τους δημότες του ότι ξεκίνησε η διαδικασία υποβολής αιτήσεων για την επιλογή και εγγραφή καταρτιζομένων στις Σχολές Ανώτερης Επαγγελματικής Κατάρτισης (Σ.Α.Ε.Κ.) αρμοδιότητας του Υπουργείου Παιδείας, Θρησκευμάτων και Αθλητισμού για το νέο εκπαιδευτικό έτος 2025-2026.

Η διαδικασία πραγματοποιείται αποκλειστικά ηλεκτρονικά και δίνει τη δυνατότητα σε αποφοίτους λυκείου, αποφοίτους ΕΠΑ.Λ. και ισότιμων τίτλων, καθώς και σε ειδικές κατηγορίες υποψηφίων, να υποβάλουν την αίτησή τους, επιλέγοντας την ειδικότητα και τη Σχολή ΣΑΕΚ που επιθυμούν να φοιτήσουν.

Οι αιτήσεις ξεκίνησαν την Τρίτη 2 Σεπτεμβρίου 2025 και θα διαρκέσουν έως την Παρασκευή 12 Σεπτεμβρίου 2025, ώρα 15:00. Μετά την ολοκλήρωση της διαδικασίας, θα ακολουθήσει η ανακοίνωση των αποτελεσμάτων και η αυτόματη εγγραφή των επιτυχόντων στις σχολές και ειδικότητες επιλογής τους.

Οι ενδιαφερόμενοι θα πρέπει να έχουν συγκεντρωμένα τα απαραίτητα δικαιολογητικά, **όπως τίτλο σπουδών και έγγραφα ταυτοποίησης, ενώ για την Περιφέρεια Κρήτης υπάρχει η δυνατότητα επιλογής του 1ου Σ.Α.Ε.Κ. Ηρακλείου – Τμήμα Αρκαλοχωρίου,** διευρύνοντας τις ευκαιρίες εκπαίδευσης και κατάρτισης στην περιοχή μας.

Επίσης, συνημμένα στην επίσημη σελίδα του Δήμου (minoapediadas.gr) μπορείτε να δείτε αναλυτικά τον **Οδηγό Κατάρτισης για την Ειδικότητα** του **Στελέχους Υπηρεσιών Αερομεταφοράς.**

**Τα βήματα που πρέπει να ακολουθήσουν οι ενδιαφερόμενοι:**

-Μπαίνουμε στην ιστοσελίδα της γενικής γραμματείας επαγγελματικής εκπαίδευσης κατάρτισης και δια βίου μάθησης, στις ανακοινώσεις υπάρχει μια ανακοίνωση που βγήκε 1 Σεπτεμβρίου και είναι η εξής:

-[ΕΝΑΡΞΗ ΥΠΟΒΟΛΗΣ ΑΙΤΗΣΕΩΝ ΕΠΙΛΟΓΗΣ ΚΑΙ ΕΓΓΡΑΦΗΣ ΚΑΤΑΡΤΙΖΟΜΕΝΩΝ ΣΤΙΣ ΣΧΟΛΕΣ ΑΝΩΤΕΡΗΣ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ (Σ.Α.Ε.Κ.) ΑΡΜΟΔΙΟΤΗΤΑΣ ΥΠΟΥΡΓΕΙΟΥ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ](https://gsvetlly.minedu.gov.gr/nea-anakoinoseis/573-enarxe-ypoboles-aiteseon-epiloges-kai-engraphes-katartizomenon-stis-scholes-anoteres-epangelmatikes-katartises-s-a-e-k-armodiotetas-ypourgeiou-paideias-threskeumaton-kai-athletismou)

-Έναρξη υποβολής αιτήσεων επιλογής-εγγραφής καταρτιζόμενων στις Σχολές Ανώτερης Επαγγελματικής Κατάρτισης αρμοδιότητας του Υπουργείου Παιδείας, Θρησκευμάτων και Αθλητισμού για το εκπαιδευτικό έτος 2025-2026, από: **την Τρίτη  2 Σεπτεμβρίου  2025, ώρα 13:00 μέχρι και την Παρασκευή 12 Σεπτεμβρίου 2025, ώρα 15:00**.

**Η αίτηση υποβάλλεται μόνο** **ηλεκτρονικά στον σύνδεσμο:**[**https://diek.it.minedu.gov.gr**](https://diek.it.minedu.gov.gr/).

**Δικαιολογητικά για την επιλογή των υποψηφίων καταρτιζόμενων Σ.Α.Ε.Κ. αποτελούν τα ακόλουθα:**

α) Αίτηση με τα προσωπικά στοιχεία του υποψηφίου.

β) Τίτλος σπουδών.

γ) Δελτίο αστυνομικής ταυτότητας ή Διαβατήριο.

δ) Ειδικό Δελτίο Ταυτότητας ομογενούς.

ε) Άδεια διαμονής ενιαίου τύπου.

στ) Πιστοποιητικό οικογενειακής κατάστασης.

Επιπλέον, για τους υποψήφιους καταρτιζόμενους χωρών της Ε.Ε. ή τρίτων χωρών απαιτείται γνώση ελληνικής γλώσσας κατ’ ελάχιστον επιπέδου Β1, όπως προβλέπεται στο άρθρο 76 του ν. 4763/2020 (Α’ 254).

**Τα ανωτέρω δικαιολογητικά είτε λαμβάνονται με διασύνδεση του Πληροφοριακού Συστήματος Επιλογής Υποψηφίων Καταρτιζομένων με πληροφοριακά συστήματα άλλων φορέων μέσω του Κέντρου Διαλειτουργικότητας της Γ.Γ.Π.Σ., είτε αναζητούνται αυτεπάγγελτα από τις υπηρεσίες, είτε υποβάλλονται από τους υποψηφίους με την υποβολή της αίτησης επιλογής-εγγραφής**.

-Αλλοδαποί υπήκοοι χωρών εκτός Ε.Ε. στους οποίους έχει αναγνωριστεί η ιδιότητα πολιτικού πρόσφυγα και δεν μπορούν λόγω αντικειμενικής αδυναμίας να προσκομίσουν τα απαιτούμενα δικαιολογητικά εγγραφής, προκειμένου να εγγραφούν στις Σ.Α.Ε.Κ., υποβάλλουν αντί του τίτλου σπουδών, Υπεύθυνη Δήλωση του ν. 1599/1986, συνοδευόμενη από επίσημο έγγραφο του ελληνικού κράτους με το οποίο τους αναγνωρίζεται η προσφυγική ιδιότητα.

-Δίνεται η δυνατότητα εγγραφής στις Σ.Α.Ε.Κ. για αιτούντες άσυλο που κατέχουν Δελτίο Αιτούντος Διεθνή 60590 ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ Τεύχος B’ 4676/29.08.2025 Προστασία σύμφωνα με τα οριζόμενα στον ν. 4636/2019 (Α’ 169) και οι οποίοι πληρούν τις προϋποθέσεις της παρ. 1.

-Μετά τη λήξη της προθεσμίας υποβολής των αιτήσεων επιλογής και τον έλεγχο των υποβληθέντων δικαιολογητικών, ανακοινώνονται οι πίνακες των επιτυχόντων υποψηφίων ανά Σ.Α.Ε.Κ. και ειδικότητα.

-Οι επιτυχόντες υποψήφιοι εγγράφονται αυτόματα στην ειδικότητα και την Σ.Α.Ε.Κ. επιτυχίας τους χωρίς να απαιτείται άλλη διαδικασία. Για τις κενές θέσεις που τυχόν προκύψουν, εκδίδεται ανακοίνωση για συμπληρωματική περίοδο υποβολής αιτήσεων επιλογής - εγγραφής από την Γ.Γ.Ε.Ε.Κ. και Δ.Β.Μ. Δικαίωμα υποβολής αιτήσεων στη περίπτωση αυτή έχουν όσοι δεν πέτυχαν την εισαγωγή τους σε καμία εκ των τριών επιλογών τους, όσοι δεν υπέβαλλαν αίτηση στην 1η περίοδο υποβολής αιτήσεων καθώς και οι εγγραφέντες με την διαδικασία του παράλληλου μηχανογραφικού δελτίου σε ειδικότητες που τελικά δεν θα λειτουργήσουν σύμφωνα με τα οριζόμενα στην παρ. 1 του άρθρου 5 και οι οποίοι αν δεν επιλεγούν, εγγράφονται καθ’ υπέρβαση του αριθμού των προσφερόμενων θέσεων σε ειδικότητα που αιτήθηκαν και θα λειτουργήσει στη Σ.Α.Ε.Κ. της αρχικής επιτυχίας τους.

-Οι εγγραφές και τα στοιχεία εγγραφής και φοίτησης των καταρτιζόμενων, καταχωρούνται στο Πληροφοριακό Σύστημα Διαχείρισης Κατάρτισης των Σ.Α.Ε.Κ. ΠΗΓΑΣΟΣ του Υ.ΠΑΙ.Θ.Α..

-Οι απόφοιτοι της δευτεροβάθμιας επαγγελματικής εκπαίδευσης (ΕΠΑ.Λ.), καθώς και οι κάτοχοι ισότιμων τίτλων δύνανται να εγγράφονται στο Γ’ εξάμηνο, εφόσον πρόκειται για τίτλο σε ειδικότητα του επαγγελματικού τομέα από τον οποίο αποφοίτησαν από το ΕΠΑ.Λ. ή ισότιμη δομή δευτεροβάθμιας επαγγελματικής εκπαίδευσης, χωρίς δικαίωμα απαλλαγής από μαθήματα των επόμενων εξαμήνων. Οι ως άνω υποψήφιοι υποβάλλουν αίτηση εγγραφής στη Σ.Α.Ε.Κ. που επιθυμούν να φοιτήσουν, συνοδευόμενη από έγγραφο ταυτοποίησης και το πτυχίο ειδικότητας, έως την 30η Σεπτεμβρίου.

-Εγγεγραμμένος καταρτιζόμενος δύναται να αιτηθεί τη διαγραφή του από τη Σ.Α.Ε.Κ. φοίτησης καθ’ όλη τη διάρκεια της κατάρτισης με αίτηση του. Στη περίπτωση αυτή εκδίδεται βεβαίωση για τα μαθήματα που έχει ολοκληρώσει αλλά εφεξής δεν έχει δυνατότητα συνέχισης της κατάρτισης ή επανεγγραφής στην ειδικότητα.

Δεν έχουν δικαίωμα εγγραφής οι αποσπασμένοι εκπαιδευτικοί στις Σ.Α.Ε.Κ., οι μόνιμοι διοικητικοί υπάλληλοι των Σ.Α.Ε.Κ., καθώς και οι εκπαιδευτές των Σ.Α.Ε.Κ..

Εκπαιδευτές που αποδέχονται την ανάθεση διδασκαλίας μαθήματος και έχουν υποβάλει παράλληλα και αίτηση εγγραφής σε Σ.Α.Ε.Κ. οφείλουν να δηλώσουν παραίτηση από τη μία εκ των δύο ιδιοτήτων.

**Η Είσοδος γίνεται με την χρήση κωδικών TaxisNet είτε με τον κωδικό εξετάσεων και το συνθηματικό σας.**

**Να έχετε σκαναρισμένο το απολυτήριο Λυκείου σας γιατί χρειάζεται ο βαθμός απολυτήριου και να το επισυνάψτε.**

**Στην αίτηση χρειάζεται να συμπληρώσετε :**

1. Στοιχεία Επικοινωνίας
2. Στοιχεία Αποφοίτησης
3. Κοινωνικά κριτήρια
4. Προτιμήσεις, που αφορά την επιλογή της σχολής ΣΑΕΚ που επιθυμείτε.

**Επιλέξτε Περιφέρεια Κρήτης στην πρώτη στήλη ώστε να σας είναι πιο εύκολο να βρείτε το 1η Σ.Α.Ε.Κ. ΗΡΑΚΛΕΙΟΥ - ΤΜΗΜΑ ΑΡΚΑΛΟΧΩΡΙΟΥ**.

Αφού έχετε συμπληρώσει την αίτησή σας για εγγραφή σε Δημόσια Σ.Α.Ε.Κ. του Υ.ΠΑΙ.Θ.Α. Τροποποιήσεις μπορείτε να κάνετε μέχρι τη λήξη της προθεσμίας υποβολής αιτήσεων.

Δεν απαιτείται Οριστική Υποβολή της αίτησης. Στη λήξη της προθεσμίας, εφόσον η αίτηση σας έχει τουλάχιστον μία προτίμηση, θα της αποδοθεί αυτόματα αριθμός πρωτοκόλλου. Μετά τη λήξη της προθεσμίας, όταν κάνετε είσοδο, θα μπορείτε να βλέπετε τον αριθμό πρωτοκόλλου της αίτησής σας.